Diari Oficial de la Generalitat Valenciana


Sumari del DOGV 8423, del 14-11-2018 (2018/10496)

RESOLUCIÓ de 2 de novembre de 2018, del director general de Comerç i Consum, per la qual s'incrementa la quantitat inicial de percepció en els exercicis 2018 i 2019 i s'actualitzen els imports anuals de les beques concedides per Resolució de 3 d'agost de 2018, del director general de Comerç i Consum, per la qual es concedeixen quatre beques per a la realització de pràctiques professionals en matèria de consum en les dependències de la Direcció General de Comerç i Consum i dels serveis territorials.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8423

Data del DOGV
:   14-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10344


Data del document
:   02-11-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 2 de novembre de 2018, del director general de Comerç i Consum, per la qual s'incrementa la quantitat inicial de percepció en els exercicis 2018 i 2019 i s'actualitzen els imports anuals de les beques concedides per Resolució de 3 d'agost de 2018, del director general de Comerç i Consum, per la qual es concedeixen quatre beques per a la realització de pràctiques professionals en matèria de consum en les dependències de la Direcció General de Comerç i Consum i dels serveis territorials. [2018/10009]  
Per mitjà de la Resolució de 3 d'agost de 2018, del director general de Comerç i Consum, es concediren quatre beques per a la realització de pràctiques professionals en matèria de consum en les dependències de la Direcció General de Comerç i Consum i dels serveis territorials, i s'establiren els imports de la subvenció per a l'exercici 2018 i 2019.  
  
La Resolució de 22 de febrer de 2018, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici 2018 de les beques sotmeses a l'àmbit d'aplicació del Decret 132/2009, de 4 de setembre, del Consell, estableix que l'esmentada quantitat de 1.023,16 euros haurà de ser incrementada, si és el cas, aplicant-li el percentatge de l'increment de la despesa del sector públic que s'aprove en els pressupostos generals de l'Estat per a l'exercici 2018, de conformitat amb el que preveu la disposició transitòria tercera de la Llei 22/2017, de 29 de desembre, de pressupostos de la Generalitat per a l'exercici 2018.  
El percentatge de l'increment de la despesa del sector públic aprovat en els pressupostos generals de l'Estat per a l'exercici 2018 s'ha determinat en la Llei 6/2018, de 3 de juliol, de pressupostos generals de l'Estat per a l'any 2018.  
El Decret llei 3/2018, de 13 de juliol, del Consell, pel qual es modifica la Llei 22/2017, de 29 de desembre, de pressupostos de la Generalitat per a l'exercici 2018, trasllada de forma immediata els criteris i exigències establits per l'Estat, quant a les polítiques de personal, a l'àmbit de la nostra Comunitat, per motius de cautela i seguretat jurídica.  
  
L'Acord de 6 de juliol de 2018, del Consell, pel qual s'actualitzen les retribucions del personal al servei del sector públic valencià i es publiquen les taules retributives de l'Administració de la Generalitat i dels seus organismes autònoms, i l'Acord de 3 d'agost de 2018, del Consell, pel qual s'aplica un increment addicional a les retribucions del personal en l'àmbit de la Generalitat i s'actualitzen les taules retributives, determinen els percentatges del l'increment de les retribucions que s'han d'aplicar a l'import de les mensualitats de les beques per a la realització de pràctiques professionals en matèria de consum.  
  
Atés que s'han d'incrementar els imports de les quatre beques per a la realització de pràctiques professionals en matèria de consum i que hi ha suficient crèdit en la línia de subvenció S4636000, a càrrec de l'aplicació pressupostària 43.74.92.880.19.2, de la Llei 22/2017, de 29 de desembre, de pressupostos de la Generalitat per a l'exercici 2018, amb la qual es finançaran i el seu equivalent en el pressupost de la Generalitat per a 2019, en aquest últim cas, condicionat a l'existència de crèdit adequat i suficient.  
De conformitat amb el que es disposa en l'article 9 del Decret 132/2009, de 4 de setembre, del Consell, pel qual es regula la concessió de beques, d'acord amb el que s'estableix en l'apartat 8.3 de la Resolució de 4 de maig de 2018, de convocatòria de les beques, i en virtut de la Resolució de 21 de març de 2018, del conseller d'Economia Sostenible, Sectors Productius, Comerç i Treball, per la qual es deleguen atribucions en determinats òrgans i unitats administratives de la Conselleria d'Economia Sostenible, Sectors Productius, Comerç i Treball, resolc:  
  
  
Primer  
Acordar l'actualització de l'import de la mensualitat de la beca per al període comprés entre l'1 de setembre de 2018 i el 31 d'agost de 2019, incrementant-lo en 17,91 euros com a resultat de l'aplicació de l'augment de l'1,75 % previst en l'Acord de 6 de juliol de 2018, del Consell, i l'Acord de 3 d'agost de 2018, del Consell, a la quantitat de 1.023,16 euros bruts mensuals de conformitat amb la convocatòria. L'import incrementat quedarà fixat en 1.041,07 euros i subjecte a les retencions legalment establides.  
  
Segon  
Incrementar els crèdits anuals desglossats en l'apartat primer de la resolució de concessió de les beques, que es finançaran a càrrec de l'aplicació pressupostària 14.34.66.307.72.3, línia de subvenció S4636000, de la Llei 22/2017, de 29 de desembre, de pressupostos de la Generalitat per a l'exercici 2018, i el seu equivalent en el pressupost de la Generalitat per a 2019, en aquest últim cas, condicionat a l'existència de crèdit adequat i suficient, segons el desglossament d'anualitats següent:  
- Import any 2018: 57,12 euros.  
- Import any 2019: 747,20 euros.  
  
Tercer  
La publicació d'aquesta resolució produirà els efectes de notificació, de conformitat amb el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica o portal institucional de la Generalitat.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la publicació, o bé un recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació. Tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 2 de novembre de 2018.- El director general de Comerç i Consum: Natxo Costa Pina.